CELEX: 32006R0513
Language: et
Date: 2006-03-30 00:00:00
Title: Komisjoni määrus (EÜ) nr 513/2006,  30. märts 2006 , millega võetakse vastu selliste impordilitsentside väljaandmist käsitlevad ajutised sätted, mida taotletakse vastavalt määrusele (EÜ) nr 565/2002, millega kehtestatakse kolmandatest riikidest imporditava küüslaugu tariifikvootide haldamise meetod ja päritolusertifikaatide süsteem

31.3.2006   
            
            
               ET
            
            
               Euroopa Liidu Teataja
            
            
               L 93/30
            
         
      KOMISJONI MÄÄRUS (EÜ) nr 513/2006,
   30. märts 2006,
   millega võetakse vastu selliste impordilitsentside väljaandmist käsitlevad ajutised sätted, mida taotletakse vastavalt määrusele (EÜ) nr 565/2002, millega kehtestatakse kolmandatest riikidest imporditava küüslaugu tariifikvootide haldamise meetod ja päritolusertifikaatide süsteem
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artikli 31 lõiget 2,
   ning arvestades järgmist:
   
               (1)
            
            
               Komisjoni määruses (EÜ) nr 565/2002 (2) on sätestatud, et liikmesriigid teatavad komisjonile litsentsitaotlustest iga nädala esmaspäeval ja neljapäeval ning väljastavad impordilitsentsid viiendal tööpäeval pärast taotluse esitamise kuupäeva, juhul kui komisjon ei võta nimetatud ajavahemiku jooksul mingeid meetmeid.
            
         
               (2)
            
            
               Neljapäev, 13. aprill, reede, 14. aprill, ja esmaspäev, 17. aprill 2006, on komisjonis puhkepäevad. Seepärast tuleks ajavahemikul esmaspäevast, 10. aprillist, kuni reedeni, 14. aprillini 2006, taotletud litsentside väljastamine edasi lükata.
            
         
               (3)
            
            
               Käesoleva määrusega ette nähtud meetmed on kooskõlas värske puu- ja köögivilja turu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ajavahemikul esmaspäevast, 10. aprillist, kuni reedeni, 14. aprillini 2006, määruse (EÜ) nr 565/2002 kohaselt taotletud impordilitsentsid väljastatakse reedel, 21. aprillil 2006, juhul kui komisjon ei võta nimetatud ajavahemiku jooksul kõnealuse määruse artikli 8 lõike 2 kohaseid meetmeid.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).
   
      (2)  EÜT L 86, 3.4.2002, lk 11. Määrust on muudetud määrusega (EÜ) nr 537/2004 (ELT L 86, 24.3.2004, lk 9).